Galantos

**Galantos ili GELantos** (ne mešati sa planetom Gala, gelom, Galantima i sličnim pojmovima), nazvan tako po morima od gela tj želea, bio je druga planeta u Atos Sistemu na Videk Zaobilaznici u blizini KorNaht Sazvežđa.￼ Bili su jedna od najstarijih rasa Galaksije, jer se na primer za njihove znamenite korisnike Sile zna još pre nego što se ona pocepala na dve Strane, u Velikoj Šizmi, i to pola milenijuma pre šizme.

## **Istorija**

Međutim, iako jedna od najstarijih, o njoj nema mnogo istorijskih podataka. Možda zato što nisu imali više od 500.000 stanovnika. Više se zna o njima iz novije istorije. Negde oko 1. PBJ, Han Solo je, izbegavši Čistku i Vektor (brod), sleteo na planetu, zajedno sa Saharom Kodi i Trigerom Longom, okorelim robijašem, i naravno svojim vernim Čubakom. Međutim, tu su se rastali. Oni su otišli da traže Milenijumskog Sokola, a drugi kriminalci su tražili prevoz do Čandrile.

Za vreme Krize Crne Flote, Jobete Noks, Vrhovni Savetnik planete Gelantos, otišao je na Koruskant, kako bi uputio apel direktno u lice Šefici Vlade Leji Skajvoker Organa-Solo da ih primi u Republiku. Čekao je ispred vrata njenog stana kao kučence. Ona je, iako joj to nije bilo u nadležnosti to i učinila.

Kada su došli Južani, i sa njima su sklopili savez. To jest sa Mirnodopskom Brigadom , njihovim poslušnicima. Južni su ih svejedno napali.

## **Društvo**

Većina Želantana ￼(doseljenika, domoroci su se zvali Fijuci), ne mešati sa Želima, živela je u glavnom gradu - Gel'Fijuk'Depresiju oko svemirske luke. Grad je bio pola utonuo u more od želea Grgolj, pola van. U njemu su živeli Pirati Crnog Malja, sa kojima je kriminalac Han Solo sarađivao, pod vođstvom Štime Ardale, TransDošljaka.

## **Izgled i priroda**

Površinu planete su uglavnom činile ogromne mase želatinaste strukture zelene boje, glatke i klizne, u kojima su se nalazila ostrva od.... Normalne mase, od zemlje. Domoroci su zapravo preferirali žele, gradove na ostrvima su gradili samo kako bi mogli da se susreću sa drugim rasama na njima. Iako su bili visoko razvijena stara rasa, i mogli da naprave šta god su zamislili otprilike, više su preferirali da im gradovi tonu.

Kada bi dolazilo do jačih oluja, ta želatinasta struktura bi se žestoko pomerala, prevrtala i potapala suve površine. Ali bi ubrzo "isplivale" nazad.Iako je bilo opasno ostati dugo zarobljen u njemu.

Bilo je želotresa - iako nema nikakve veze sa želeom, tresle su se tektonske ploče pri preklapanju. Zato su i više voleli da žive na mekoj sjajnoj glatkoj masi. Na kopnu je praktično bilo suludo živeti od tolike regularne seizmičke aktivnosti. Ali druge rase nisu imale noge razvijene za život na gelu, pa im je svejedno bilo, svuda im je opasno. Fijuci, ali i druga bića sa planete, kao Skri-klizači i mali plutajući reptili koje su jeli, razvili su stopala tako da mogu da se smučaju po zategnutoj površini ili da gacaju. A i žele im je, kao organska materija, davao sve nutriente koji su im potrebni za život.

Za putovanje po planeti, koristili su gasne balone, a van planete normalna vozila. Za došljake su gradili zgrade sa sistemom ranog upozorenja na želotres.

Kao i mnoge druge planete u tom sektoru, bili su planeta bogata naslagama hromita.